Наръшки надпис
Наръшкият надпис е български граничен надпис на гръцки език от началото на X век.

История 
Издълбан е на мраморна колона, открита край село Наръш (днес Неа Филаделфия) на около 20 километра северно от Солун, край река Галик (Галикос). За него пръв съобщава датският археолог Карл Фредерик Кинх. За пръв път надписът е обнародван през 1898 г. почти едновременно от българския учен Георги Баласчев и от директора на руския археологически институт в Цариград Фьодор Успенски.

Надписът е ценен извор за българо-византийската граница в началото на X век. Редица историци като Васил Златарски и други разглеждат информацията от надписа в светлината на други източници за опитите на цар Симеон да завладее Солун и Солунско. Според някои сведения наред с този надпис на север от Солун са били намерени още гранични надписи (край село Вардаровци (днес Аксиохори) и други), но днес те са недостъпни за науката.

Надписът се съхранява в Археологическия музей в Цариград.

Превод на надписа

Литература 
 Баласчев, Георги, Новонайденият надпис от времето на цар Симеон, Български преглед, 1898, № 12, с.61 – 78
 Бешевлиев, Веселин. Прабългарски епиграфски паметници, С. 1981, с. 116 – 119
 Бешевлиев, Веселин. Първобългарски надписи. С. 1992, с. 182 – 185 (№ 46).
 Иванов, Йордан. Български старини из Македония, С. 1931, с. 16-20.
 Успенскиій, Ф. И. Пограничный столб между Византиіей и Болгаріей при Симеоне, Известія Руского Археологического Института в Константинополе, 1898, III, с.184-194.
 Златарски, Васил Н. История на българската държава през средните векове, Т.I, ч. 2 От славянизацията на държавата до падането на Първото царство (852-1018), С. 1927, с. 335-336. 
 Николов, А. Свидетелства за издирването и проучването на трите Симеонови надписа край Солун през 1897 – 1898 г. – В: Средновековният човек и неговият свят. Сборник в чест на 70-ата годишнина на проф. д.и.н. Казимир Попконстантинов. Велико Търново, 2014, 825-836.

Външни препратки 
 Интригуващата история на цар Симеоновите стълбове в близост до Солун от 904 г. – откриване, публикуване, значение!
 Наръшки надпис (някои съображения)
 Сателитна снимка на хълма, върху който е открит Наръшкият надпис

Прабългарски надписи в Гърция
Дем Даутбал